# **Y Pwyllgor Plant, Pobl Ifanc ac Addysg**

# **Ymgynghoriad ar Flaenoriaethau'r Chweched Senedd**

## Gorffennaf 2021

Er mwyn helpu i lywio ein gwaith cynllunio strategol a’n blaenraglen waith, rydym yn gofyn am eich barn chi, ar hyn o bryd, ynghylch **beth ddylai fod yn brif flaenoriaethau inni yn y Chweched Senedd (2021-2026)**. Lle bo gorgyffwrdd rhwng cylchoedd gorchwyl pwyllgorau, byddwn yn sicrhau bod materion perthnasol yn cael eu rhannu â phwyllgorau eraill.

Rydym yn awyddus i ddechrau'r gwaith hwn cyn gynted â phosibl, i sicrhau yr ystyrir eih barn yn ein cynlluniau. Rydym yn gwybod bod pobl yn cymryd seibiant haeddiannol dros yr haf, ac mae llawer o sefydliadau addysg hefyd yn torri am wyliau, felly byddwn yn cynnal yr ymgynghoriad hwn tan **dydd Gwener 17 Medi 2021** i sicrhau bod pawb yn cael cyfle i gyfrannu pan fyddant yn dychwelyd i'r gwaith. Dylid nodi ei bod yn bosibl na fydd modd ystyried ymatebion a ddaw i law ar ôl y dyddiad hwn.

Un o’n prif flaenoriaethau yw sicrhau bod lleisiau plant a phobl ifanc yn cael eu clywed yn ein gwaith. I wneud hyn mewn ffordd ystyrlon, rydym yn gwybod bod angen teilwra’r dulliau ymgysylltu, a sicrhau eu bod yn ddulliau priodol. Yng ngoleuni hynny, **nid yw'r ymgynghoriad hwn wedi'i anelu at blant a phobl ifanc**. **Yn hytrach, byddwn yn cynnal gweithgareddau gyda phlant a phobl ifanc yn yr hydref i'n helpu i ddeall eu blaenoriaethau nhw ar gyfer y Chweched Senedd**. Byddwn yn rhannu canfyddiadau'r gwaith hwn gyda holl bwyllgorau'r Senedd. Os ydych chi – neu os yw eich plentyn – o dan 16 oed ac â diddordeb mewn bod yn rhan o'r gwaith yma, anfonwch e-bost atom [SeneddPlant@senedd.cymru](mailto:SeneddPPIA@senedd.cymru) i roi gwybod i ni. Gallwch hefyd ddefnyddio'r cyfeiriad e-bost hwn i anfon eich syniadau atom o ran sut yr hoffech chi inni ymgysylltu â phlant a phobl ifanc – mae gennym lawer o syniadau ein hunain, ond mae gennym ddiddordeb hefyd yn eich syniadau chi!

Ceir gwybodaeth am ymgynghoriadau yn ein [hysbysiad preifatrwydd](https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/) a gofynnir ichi ddarllen yr hysbysiad yn ofalus cyn ichi gyflwyno ymateb. Gofynnir hefyd ichi ateb cwestiynau 6-8 ar ddiwedd y ffurflen hon inni allu prosesu eich ymateb yn gywir.

Mae gan y Senedd ddwy iaith swyddogol, sef Cymraeg a Saesneg. Yn unol â [Chynllun Ieithoedd Swyddogol y Senedd](https://senedd.wales/Laid%20Documents/GEN-LD11101/GEN-LD11101-w.pdf), rydym yn gofyn ichi gyflwyno'ch ymateb yn y ddwy iaith os gallwch wneud hynny. Os na chaiff eich ymateb ei gyflwyno yn ddwyieithog, byddwn yn cyhoeddi yn yr iaith a gyflwynwyd, gan ddweud eu bod wedi dod i law yn yr iaith honno’n unig. Rydym yn disgwyl i sefydliadau eraill weithredu eu safonau neu eu cynlluniau eu hunain a chydymffurfio â’u rhwymedigaeth statudol.

Os oes gennych unrhyw gwestiynau am yr ymgynghoriad hwn, cysylltwch â thîm y Pwyllgor: [SeneddPlant@senedd.cymru](mailto:SeneddPPIA@senedd.cymru).

**1. Enw:**

|  |
| --- |
|  |

**2. Cyfeiriad e-bost:**

|  |
| --- |
|  |

**3. Ym mha rinwedd yr ydych chi'n ymateb i'r ymgynghoriad hwn** (dewiswch un ateb yn unig):

|  |  |
| --- | --- |
| Unigolyn yn ymateb mewn rhinwedd bersonol (ewch yn syth i gwestiwn 4) |  |
| Unigolyn yn ymateb mewn rôl broffesiynol (ewch yn syth i gwestiwn 4) |  |
| Unigolyn yn ymateb ar ran sefydliad (atebwch gwestiwn 3.1) |  |

**3.1**. Os ydych chi'n unigolyn sy'n ymateb ar ran sefydliad, beth yw enw'r sefydliad rydych chi'n ei gynrychioli a theitl eich swydd:

|  |
| --- |
|  |

**4. A hoffech chi gael eich ychwanegu at restr cysylltiadau'r Pwyllgor Plant, Pobl Ifanc ac Addysg er mwyn derbyn diweddariadau am ein gwaith?** (Dewiswch un ateb yn unig.)

*Sylwer y gallwch ddad-danysgrifio trwy e-bostio SeneddPlant@senedd.cymru*

|  |  |
| --- | --- |
| Hoffwn |  |
| Na hoffwn |  |

**5. Beth yn eich barn chi yw'r prif flaenoriaethau neu'r materion y dylai'r Pwyllgor eu hystyried yn ystod y Chweched Senedd? Os oes modd, nodwch eich barn o ran sut y gallai'r Pwyllgor fynd i'r afael â hyn.**

Gofynnir ichi ateb mewn perthynas â chymaint o'r themâu isod ag y gallwch.

Cadwch eich ymateb yn ddim mwy na 2,000 o eiriau i gyd.

**Thema 1: Addysg oedran ysgol**

|  |
| --- |
|  |

**Thema 2: Addysg bellach ac addysg uwch**

|  |
| --- |
|  |

**Thema 3: Iechyd a lles, gan gynnwys gofal cymdeithasol (i’r graddau y maent yn ymwneud â phlant a phobl ifanc)**

|  |
| --- |
|  |

**Thema 4: Plant a phobl ifanc**

|  |
| --- |
|  |

**SUT Y DEFNYDDIR EICH GWYBODAETH**

Er mwyn inni allu prosesu eich gwybodaeth yn unol â’n [hysbysiad preifatrwydd](https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/), gofynnir ichi ateb y cwestiynau isod. Ni fyddwn yn gallu prosesu eich ymateb os na chaiff y cwestiynau hyn eu hateb.

**6. Rydym wedi nodi ein bwriad i ymgysylltu’n ystyrlon â phlant a phobl ifanc, a hynny mewn ffyrdd priodol wedi’u teilwra, yn yr hydref. Fodd bynnag, os ydych chi’n ymateb i’r ffurflen hon ac yn iau na 13 oed, ni fyddwn ond yn gallu derbyn eich ymateb os yw eich rhiant neu warcheidwad wedi cadarnhau eich bod yn cael cyfrannu.** Gallent wneud hynny drwy anfon neges e-bost at [SeneddPlant@senedd.cymru](mailto:SeneddPlant@senedd.cymru).

**Ydych chi’n iau na 13 oed?**

|  |  |
| --- | --- |
| Rwy’n iau na 13 oed |  |
| Rwy’n 13 oed neu’n hŷn |  |

**7. Dewiswch un o’r opsiynau canlynol i gadarnhau a fyddai’n well gennych i’ch enw beidio â chael ei gyhoeddi gyda’ch tystiolaeth.**

Ni fyddwn yn cyhoeddi enw pobl o dan 18 oed.

|  |  |
| --- | --- |
| Rwy’n 18 oed neu’n hŷn ac rwy’n fodlon ichi gyhoeddi fy enw gyda fy nhystiolaeth |  |
| Rwy’n 18 oed neu’n hŷn a byddai’n well gennyf ichi beidio â chyhoeddi fy enw gyda fy nhystiolaeth. |  |
| Rwy’n iau na 18 oed. |  |

**8. Dewiswch un o’r opsiynau canlynol i gadarnhau a ydych chi wedi cael cytundeb gan unrhyw drydydd parti y cyfeirir ato yn eich tystiolaeth y cewch chi rannu gwybodaeth y gellid ei ddefnyddio i’w hadnabod, a’u bod yn deall y gellir ei gyhoeddi.**

|  |  |
| --- | --- |
| Rwy’n cadarnhau bod unrhyw drydydd parti y cyfeirir ato yn fy nhystiolaeth wedi cytuno y caf i rannu gwybodaeth y gellid ei ddefnyddio i’w hadnabod, a’u bod yn deall y gellir ei gyhoeddi |  |
| Nid oes gennyf gytundeb gan un neu ragor o’r trydydd partïon y cyfeiriaf atynt yn fy nhystiolaeth. |  |
| Nid wyf wedi cyfeirio at drydydd parti yn fy nhystiolaeth. |  |